ขอถามค่ะหมดประจำเดือนมา5-6ปีแล้ว มีอาการแสบช่องคลอดช่องคลอดแห้ง ได้ซื้อยาสมุนไพรบำรุงมากินได้5-6เดือนอาการดีขึ้น มีตกขาว ไม่แสบไม่เจ็บ เมื่ออาทิตย์ที่ผ่ามามีเพศสัมพันกับสามีกันปกติ ไม่เจ็บไม่แสบแต่ถัดมาอีกวันมีเลือดออกจากช่องคลอดสีแดงสด หลังจากที่ได้ไปทำงานปกติไม่ได้ทำงานนั่งโต๊ะต้องเดินไปเดินมาบ่อยๆ เลือดยังออกกะปริดกะปรอยจนทุกวันนี้ ประมาน7วันแล้ว บางทีมีเป็นลิ้มเลือด เริมปวดท้องน้อยปวดร้าวลงขาเวลานอน เคยตรวจมะเร็งปากมดลูก5ปีก่อนปกติไม่เป็นไร แต่บอกเป็นคนมดลูกต่ำ ปัจจุบันน้ำหนักประ80 อยากถามอาการเลือดออกเกิดจากอะไรค่ะ
สวัสดีค่ะ หากอายุมากกว่า 40 ปี และประจำเดือนหมดไป 5-6 ปีแล้ว ก็แสดงว่าเข้าสู่วัยหมดประจำเดือน (หรือวัยทอง) แล้ว ดังนั้น การที่มีเลือดออกจากช่องคลอด ถือว่าเป็นอาการที่ผิดปกติ โดยอาจเกิดจาก- ผลข้างเคียงของการทานยาสมุนไพรที่ซื้อมาทาน ซึ่งน่าจะมีฤทธิ์ของฮอร์โมนเพศหญิงอยู่ จึงทำให้อาการแสบช่องคลอดจากการมีช่องคลอดแห้งหายไป และเกิดมีตกขาวออกมา ซึ่งในวัยหมดประจำเดือน ก็ไม่ควรมีอีก- มะเร็งเยื่อบุโพรงมดลูก มะเร็งปากมดลูก ซึ่งหากเคยตรวจมาก่อนแล้วไม่พบ แต่ในตอนนี้ ผ่านมา 5 ปีแล้ว ก็อาจมีโอกาสเป็นได้ค่ะในเบื้องต้น ควรหยุดการทานยาสมุนไพร และสังเกตว่าเลือดจะหยุดไหลหรือไม่ หากยังคงไหลต่อเนื่อง หรือหยุดไหลไป แต่ต่อมากลับมีเลือดไหลอีก แนะนำควรไปพบสูติ-นรีแพทย์เพื่อตรวจค่ะ ไม่ควรปล่อยไว้ทั้งนี้ หากเลือดหยุดไหล แล้วไม่มีเลือดออกมาอีก ก็อาจไม่จำเป็นต้องไปพบแพทย์ แต่ก็ไม่ควรกลับมาทานยาสมุนไพรดังกล่าวอีก เพราะการทานยาหรืออาหารเสริมที่มีฟทธิ์ของฮอร์โมนเพศหญิงต่อเนื่องนานๆ อาจเป็นปัจจัยกระตุ้นให้เกิดมะเร็งเยื่อบุโพรงมดลูกและมะเร็งเต้านมได้ค่ะ แต่หากมีปัญหาเรื่องอาการแสบช่องคลอดจากช่องคลอดแห้ง ก็ควรไปพบแพทย์เพื่อให้จ่ายยาฮอร์โมนสำหรับทาเฉพาะที่ให้ จะปลอดภัยกว่าค่ะสำหรับการมีน้ำหนักตัว 80 กิโลกรัม ถือว่ามีโรคอ้วน แนะนำควรไปพบแพทย์เพื่อตรวจว่ามีโรคอื่นๆ ที่มักเกิดจากโรคอ้วนหรือไม่ ได้แก่ เบาหวาน ไขมันในเลือดสูง ความดันโลหิตสูง เป็นต้น เพื่อที่จะได้รักษาแต่เนิ่นๆ และเพื่อให้แพทย์แนะนำเรื่องการลดน้ำหนักลงค่ะ